Attività Politika f'Birkirkara indirizzata mill-Kap tal-Partit Nazzjonalista Bernard Grech Attività Politika tal-Partit Nazzjonalista f'Birkirkara Posted by Bernard Grech on Sunday, February 7, 2021 .td_uid_2_602225582118a_rand.td-a-rec-img{text-align:left}.td_uid_2_602225582118a_rand.td-a-rec-img img{margin:0 auto 0 0} Read in English . Il-Kap tal-Oppożizzjoni Bernard Grech qal li l-Partit Nazzjonalista fil-ġimgħat li ġejjin se jkun qed jippubblika l-proposti tiegħu għaliex ma jsib l-ebda problema jekk il-Gvern jaddotthom minn issa. Huwa qal li l-Gvern issa ħabbar li ħa proposta oħra tal-PN li jdaħħal it-tobba tal-familja fil-programm ta' tilqim tal-vaċċin kontra l-Covid-19. Grech qal li issa qed jistenna li jieħu li l-Gvern ikompli jimplimenta l-proposta tal-PN kontra l-Covid-19, fosthom li jinvolvi l-ispiżerji lokali. "Iktar ma jkun hemm min jieħu t-tilqima kontra l-Covid-19, aktar jikber iċ-ċans li negħlbu din l-isfida." "Għada jista' jkun aħjar jekk il-Partit Nazzjonalista jibqa' miexi fit-triq it-tajba li qabad. Determinat li flimkien magħna ndawru paġna ġdida." Meta kien qed jitkellem f'attività politika f'Birkirkara, il-Kap tal-PN qal li fl-aħħar l-Uffiċċju tal-Awditur Ġenerali faqa' l-bużżieqa tal-Gvern fil-qasam tal-ambjent. "Il-giddieb għomru qasir. Il-Gvern ried ibellagħna li baqa' jirriċikla l-istess ammonti ta' skart minkejja li tilef impjant li nħaraq. Issa l-NAO giddbu meta ppubblika l-istatistika li tgħid li l-Gvern qed jirriċikla biss 1% tal-plastik li jiġbor," stqarr Grech. Grech qal li l-PN fil-Gvern se jagħmel ġustizzja tan-nies li jinvestew f'enerġija alternattiva u jibda jħallas tal-inqas il-minimum lil kull konsumatur. Hu qal li jrid u ineħħi anomalija li l-Gvern iħallas b'7c5 għal kull unit waqt li l-konsumatur jixtri bit-10c5 . Plastik li jista' jiġi riċiklat qed jispiċċa mormi fil-miżbla – NAO Hu sellem lid-Deputat Nazzjonalista Kevin Cutajar li qal spiċċa vittma ta' dawk il-persuni taparsi progressivi u inkoraġġieh biex ikompli jagħti sehmu fil-politika. Fenech Adami jagħlaq 87 sena illum. Hu sejjaħ lil Fenech Adami Missier Malta Ewropea. Grech qal li l-ikbar legat li ħalla Fenech Adami kienet il-libertà. Huwa qal li ħafna bħalissa qegħdin jistaqsu jekk din il-libertà fl-aħħar snin ġietx nieqsa. Awguri Eddie!🔵 LIVE minn Birkirkara Posted by Bernard Grech on Sunday, February 7, 2021 Huwa sellem lil Adrian Delia u qal li dan "qed jagħmel il-ġlieda qaddisa għal nom tal-PN u tal-Maltin u Għawdxin biex jerġa' jakkwista lura l-isptarijiet." Grech qal li l-Gvern spiċċa ostaġġ tal-ftehim bażwi li ħoloq hu stess li permezz tiegħu ċeda l-isptarijiet Maltin. Fl-istess waqt fil-Public Accounts Committee ħareġ li biex jerġa' jieħu lura l-kontroll tal-Power Station, il-Gvern irid iħallas €417 miljun fi ftehim li skontu kien infammi. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_602225582143e_rand.td-a-rec-img{text-align:left}.td_uid_3_602225582143e_rand.td-a-rec-img img{margin:0 auto 0 0}